شفت بالقسم بنيه
حلوه وجميله وتعجب هوايه
الحقيقه مو بس اني رايدها
يمكن وراها تكول مشايه
فد يوم صفَنت وقررت اصارحها
وأكلها شرايد وارفع الرايه
كشخت ,رتبت , ناوي احاجيها
وخذت صاحبي للواقعه ويايه
وصلت يمها ترددت صديقي شجعني
وكلي ألك هاي وبسرعه قنعني
سلمت عليها ماحجت كلمه
خفت, احمريت وكلتلها سلمه
ليش متجاوبين مو اني باسم
ابويه محمد وجد جدي قاسم
كالتلي اسمع واوكف عدل من تحجي
كبلك سبعه اخرهم ظل يبجي
اني تلعثمت كلش خفت منها
هي تبسمت عرفت شريد آني
كالتلي ألاجوا ما واحد رضيته
ولا واحد مثلك بكلبي هويته
آني تشجعت وتاكدت تقبل
بيه ومارايده أبد تسال
كلتلها سلمى جايج بطلب بس لا ترديني
وكلمة قبول عني سمعيني
طالب اجابه وبكلمه حاجيني
ساعتج هاي منين حبابه دليني
ساعتج هاي منين حبابه دليني
الادميرال